يہ ضرورت صرف مذہبی ضرورت نہيں ہے بلکہ ایک عملی ضرورت ہے ' ایک اخلاقی ضرورت ہے ' ایک تمدنی ضرورت ہے' ایک ادبی ضرورت ہے 'ایک عملی ضرورت ہے، غرضیکہ سیرت النبی صلى الله عليه وسلم کا مجموعہ ضروریات دینی و دنیوی مقاصد کے لیے ہے۔ عالم کائنات کا سب سے مقدم فرض اور اہم خدمت يہ ہے کہ نفوس انسانی کے اخلاق و عادات کی تعلیم و تربیت کی جائے ' اور صالح معاشرہ کی تشکیل کی جائے ' اس غرض کے لیے نبی صلى الله عليه وسلم کا عملی نمونہ سیرت کی شکل ميں ایک واحد  ذریعہ ہے۔ چونکہ حیات طیبہ کتاب اللہ کی شرح اور عملی تفسیر ہے ۔ اس لیے قرآن کے مطابق " سیرت النبی " کے تحت درج ذیل موضوعات آتے ہيں ۔ آپ صلى الله عليه وسلم کا تعارف اور ابتدائی زندگی، آپ صلى الله عليه وسلم کی بعثت، آپ صلى الله عليه سلم کے فرائض، آپ صلى الله عليه وسلم کی نبوت کے دلائل، آپ صلى الله عليه وسلم کی دعوت تبلیغ، آپ صلى الله عليه وسلم کی کشمکش حق و باطل، آپ صلى الله عليه وسلم کی مخالفت و اعتراضات،آپ صلى الله عليه وسلم کی اذیت رسانی، آپ صلى الله عليه وسلم کا واقعہ معراج، آپ صلى الله عليه وسلم کی  ہجرت ، آپ صلى الله عليه وسلم کے غزوات ، آپ صلى الله عليه وسلم کی ازواج مطہرات و اولاد ،آپ صلى الله عليه وسلم کا وصال، آپ صلى الله عليه وسلم کا مقام و شخصیت ،آپ صلى الله عليه وسلم کی آئینی و قانونی حیثیت ، آپ صلى الله عليه وسلم کے اخلاق و عادات اور آپ صلى الله عليه وسلم کی عالمگیریت ۔